stanford-oval/wikipedia huggingface dataset:
מייקל מנדו
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 2010 | Conditional Affection | ג'ק | סרט קצר. שימש גם כתסריטאי, במאי ומפיק |
| 2010 | Territories | ג'אליל עאדל חאליד |  |
| 2011 | Abyss of the Mind | ג'וני H |  |
| 2012 | The Good Lie | אורוויל |  |
| 2013 | The Colony | קופר |  |
| 2013 | אליסיום | ריקו |  |
| 2013 | Make Your Move | רפאל |  |
| 2016 | Wake Up | ג'וני H | סרט קצר. שימש גם כתסריטאי, במאי ומפיק |
| 2017 | ספיידרמן: השיבה הביתה | מאק גארגן |  |
| 2018 | ההונאה הגדולה | מארק וגה |  |
| 2024 | King Ivory | רמון גארזה |  |
פילמוגרפיה > טלוויזיה

| שנה | שם הסדרה/סרט | תפקיד | הערות |
| --- | --- | --- | --- |
| 2008; 2010 | The Border | מירזא / מרקו | 2 פרקים |
| 2009 | The Last Templar | Necia First Mate | 2 פרקים |
| 2009 | Web of Lies | דני וילקוקס | סרט טלוויזיה |
| 2009 | Flashpoint | פליפה | פרק: "Eagle Two" |
| 2010 | Bloodletting and Miraculous Cures | ד"ר מאנולאס | 2 פרקים |
| 2010 | The Bridge | K9 | פרק: "Voices Carry" |
| 2010 | Lost Girl | נוויל | פרק: "(Dis)Members Only" |
| 2011 | King | אסטבן דה-מרקו | פרק: "T-Bone" |
| 2011 | Michael: Tuesdays & Thursdays | אלאן | פרק: "Unscripted Conversation" |
| 2012 | The Pregnancy Project | חוויאר רודריגז | סרט טלוויזיה |
| 2012 | Les Bleus de Ramville | מארק-אנדרה דייוויד | 8 פרקים |
| 2012 | בניחוש חוקר | צ'וי | פרק: "Let's Doo-Wop It Again" |
| 2012 | ההריגה | ואסקז | פרק: "Off the Reservation" |
| 2013 | The Listener | לן גזיצקי | פרק: "Buckle Up" |
| 2013 | Rookie Blue | סיזר מדינה | פרק: "The Kids Are Not Alright" |
| 2013 | פרשיות סמויות | אדוארדו | פרק: "Into the White" |
| 2013–14 | אורפן בלאק | ויקטור "ויק" שמידט | 9 פרקים |
| 2014 | La marraine | אלוורו פסואה | 5 פרקים |
| 2015–22 | סמוך על סול | איגנסיו "נאצ'ו" וארגה | 33 פרקים |
| 2016 | The Crossroads of History | Gaum | פרק: "Columbus" |
| TBA | קרימינל (אנ') | ג'ף | סדרה עתידית של אמזון פריים וידאו |
פילמוגרפיה > משחקי וידאו

| שנה | שם המשחק | תפקיד | הערות |
| --- | --- | --- | --- |
| 2010 | Shaun White Skateboarding | פרנצ'יסקו קריסטובל |  |
| 2012 | Far Cry 3 | ואס מונטנגרו | בנוסף לכך, גם מודל הדמות ולכידת תנועה |
| 2021 | Far Cry 6 | ואס מונטנגרו | בנוסף לכך, גם מודל הדמות ולכידת תנועה |
פילמוגרפיה > סדרות רשת

| Year | Title | Role | Notes |
| --- | --- | --- | --- |
| 2012 | The Far Cry Experience | ואס מונטנגרו | 5 פרקים |
הערות שוליים

↑  ammadali608, Michael Mando - Bio, Height, Gay, Girlfriend, Ethnicity, Family, Buzz, ‏2022-07-21 (באנגלית אמריקאית)
1 2 3  Michael Mando: Trivia, web.archive.org
↑  GUEST: Michael Mando | Friday Night Live, web.archive.org, ‏2011-07-06
↑  TEAM, web.archive.org, ‏2014-05-12
↑  Rafly Gilang, What Michael Mando's Life And Career Are Like Outside Better Call Saul, TheThings, ‏2022-08-31 (באנגלית)
↑  Oisin Kuhnke, Iconic Vaas Actor Admits To Never Actually Playing Far Cry 3, GameByte, ‏2022-06-20 (באנגלית בריטית)
↑  Ben Wasserman, Far Cry 3's Michael Mando Would Love a Live-Action Vaas Adaption, CBR, ‏2021-11-17 (באנגלית)
↑  Michael Mando Interview: The Future Is Bright For Vaas Montenegro, GAMINGbible, ‏2021-11-15 (באנגלית)
↑  2014 CANADIAN SCREEN AWARDS | Television Nominations – Full 1, web.archive.org, ‏2016-02-01
↑  Nellie Andreeva, Patrick Fabian, Rhea Seehorn & Michael Mando Cast In ‘Breaking Bad’ Prequel Series ‘Better Call Saul’, Deadline, ‏2014-05-08 (באנגלית אמריקאית)
↑  Nellie Andreeva, ‘Sinking Spring’: Michael Mando Exits Apple Series; Wagner Moura To Replace Him, Deadline, ‏2023-02-25 (באנגלית אמריקאית)
| --- | --- |
בקרת זהויות :  BnF: cb16598424r (data)  ISNI: 0000 0003 7048 2634  LCCN: no2015122953  VIAF: 312747583   WorldCat (עם VIAF): 312747583
גאלרי לפאייט

| --- | --- |

 מידע כללי
 סוג:  חנות כלבו, חנות דגל 
 על שם:  rue La Fayette 
 כתובת:  40 boulevard Haussmann, 75009 Paris, France 
 מיקום:  הרובע התשיעי של פריז 
 מדינה:  צרפת 
 בעלים:  קבוצת גאלרי לפאייט 
 מפעיל:  קבוצת גאלרי לפאייט 
 הקמה ובנייה
 תקופת הבנייה:  ?–1894
 תאריך פתיחה רשמי:  1895 
 סגנון אדריכלי:  אר דקו, אר נובו 
 מידות
 קומות:  10 
 
 קואורדינטות:  48°52′25″N 2°19′56″E﻿ / ﻿48.87363°N 2.33215°E﻿ / 48.87363; 2.33215
 אתר רשמי
  (למפת פריז מוגדלת) גאלרי לפאייט(למפת פריז רגילה) גאלרי לפאייט
 
גאלרי לפאייט (בצרפתית: Galeries Lafayette) היא רשת חנויות כלבו יוקרתית, החנות הראשית של הרשת נמצאת בשדרות אוסמן (אנ') ברובע התשיעי של פריז. לרשת מספר סניפים ברחבי העולם בין היתר בברלין, דובאי, איסטנבול, בייג'ינג, שאנגחאי, לוקסמבורג, דוחא, ג'קארטה ודובאי.
היסטוריה

בשנת 1894, פתחו שני בני דודים יהודים צרפתים, תיאופיל בדר ואלפונס קאהן, סדקית קטנה בשם Les Galeries Lafayette בפינת הרחובות לה פאייט ורחוב שוסה-ד'אנטין (Rue de la Chaussée-d'Antin). בזכות מיקומה האידיאלי בקרבת האופרה גרנייה, תחנת סן לאזאר וכמה מהשדרות הרחבות של פריז, הפכה החנות מהר מאוד לפופולרית בקרב תושבי ועובדי האזור, זאת יותר מ-40 שנה אחרי פתיחת חנות הכלבו הראשונה בפריז לֶה בּוֹ מַרשֶׁה (Le Bon Marché). בשנת 1896, החברה רכשה את המבנה שברחוב לה פאייט 1, ובשנת 1903 את המבנים שב-38, 40 ו-42 בשדרות אוסמן, וכן את מספר 15 ברחוב שוסה-ד'אנטין, כולם מתחברים למתחם גדול אחד.
באוקטובר 1912 נחנכה החנות החדשה, בעלת 5 קומות ו-96 מחלקות שונות, החל מסלון תה ועד לספרייה ומספרה. במרכז החנות הונחה כיפה ביזנטית מזכוכית ממוסגרת במתכת המעוטרת במוטיבים פרחוניים, 33 מטרים גובהה. לבקשת תיאופיל בדר, במרכז הכיפה בהק אור זהוב שקרן על החלל המרכזי של החנות וסחורתה. מהקומה האחרונה ניתן היה לעלות למרפסת הצופה על העיר פריז, ובפרט על מגדל אייפל שנחנך כעשור לפני כן. הכל נבנה ותוכנן ברוח האופנה העדכנית ביותר. החנות הפכה לחנות יוקרה משגשגת ומשכה לקוחות רבים.
החל מתקופת השפל הגדול ב-1929 נכנסה החנות לשפל גם היא, שנמשך עד לאחר מלחמת העולם השנייה. בשנות ה-50 של המאה ה-20 חזרה החנות לקדם את עצמה מחדש, בין היתר על ידי ארגון ביקורי מפורסמים כגון אדית פיאף והכרזה על מבצעים מיוחדים. ב-1958 למשל יצאה החנות במבצע בשם "שלושת הימים" (les 3J) במסגרתו הציעה מוצרים באיכות מעולה במחירים נמוכים להפליא. בין השנים 1952 ו-1956 התווספו לחנות מדרגות נעות ושתי קומות מסחר.
בשנת 2004 נפתח בכלבו סניף ראשון של רשת בתי הקפה הישראלית ארקפה. הסניף נסגר לאחר מספר שנים.
בשנת 2005, התרחש מאבק שליטה בין שתי המשפחות בעלות הרשת, לאחר שבספטמבר 2004 נפטר אטיין מולין שהיה המנכ"ל ונצר למשפחת המייסדים. משפחת מולין רכשה לבסוף את חלקה של משפחת מאייר.
בישראל

בינואר 1997 קיבלה רשת שקם את הזיכיון לייצוג חברת גאלרי לאפייט בישראל. במסגרת הזיכיון הקימה שקם רשת חנויות בשם "שקם גאלרי" בה נמכרו מוצרים של גאלרי לאפייט, הרשת כללה 11 סניפים, שסניף הדגל היה ממקום בקניון עזריאלי. בשנת 2000 רכשה את "שקם גאלרי" רשת המשביר לצרכן, סגרה חלק מהסניפים ושינתה את שמם של הסניפים האחרים.
גלריה

כיפת גאלרי לפאייט ברחוב אוסמן בפריז
גאלרי לפאייט, 2010
עץ חג המולד ב-2005
הערות שוליים

↑  ורד שרון-ריבלין, ‏ארקפה פותחת סניף בגלרי לאפייט, פריז, באתר גלובס, 11 באוקטובר 2004
↑  גדעון קוץ, פריז, ‏שקם גאלרי, באתר גלובס, 14 באפריל 2005
↑  שירות בלומברג, ‏בעלת המניות הגדולה בגאלרי לפאייט תרכוש את אחזקתה של משפחת מאייר ברשת, באתר גלובס, 29 במרץ 2005
↑  סוכנויות הידיעות, משפחת מולאן ובנק BNP פאריבה ירכשו מניות גלרי לאפייט שאינן ברשותם בעבור 2.78 מיליארד דולר, באתר TheMarker‏, 29 במרץ 2005
↑  זהבה דברת, ‏שקם קיבלה הזכיון לייצוג גאלרי לאפייט בארץ, באתר גלובס, 6 בינואר 1997
↑  ורד שרון-ריבלין, ‏המשביר לצרכן רוכשת את שקם גאלרי ב-3.75 מיליון דולר, באתר גלובס, 6 בנובמבר 2000
אנה אלייניקוב, המשביר לצרכן השקיע 2 מיליון דולר במותג פרטי - Home, באתר הארץ, 6 במרץ 2001
| --- | --- |
בקרת זהויות :  LCCN: n2007032634  VIAF: 152666216   WorldCat (עם VIAF): 152666216
יותם אבני (די ג'יי)

| --- | --- |
אין תמונה חופשית
 לידה:  31 בדצמבר 1987 (בן 37) קריית אונו, ישראל 
 שם לידה:  יותם אבני
 מוקד פעילות:  ישראל ישראל, גרמניה גרמניה
 עיסוק:  די ג'יי • זמר • עיתונאי • מוזיקאי אלקטרוני
 סוגה:  טכנו   היפ-הופ   האוס  ראפ
 כלי נגינה:  מחשב • מכונת תופים • סינתיסייזר
 
יותם אבני (באנגלית: Yotam Avni; נולד ב-31 בדצמבר 1987) הוא די ג'יי, עיתונאי, זמר היפ-הופ ומוזיקאי ישראלי. ידוע בעיקר בזכות אלבומי הראפ שהקליט בשפה העברית ובפעילות שלו בסצנת הטכנו שהקנתה לו הכרה בינלאומית.
ביוגרפיה

אבני נולד בקריית אונו ב-31 בדצמבר 1987 לזוג עולים מרוסיה, עבר לתל אביב בגיל 18 לאחר שלא גויס לצה"ל מסיבות רפואיות בעקבות סיבוך של מחלת הנשיקה..
ביוגרפיה > קריירה כתקליטן ויוצר מוזיקה אלקטרונית

בגיל 19 אבני החל לתקלט במועדונים בתל אביב, בעיקר בסוגה של טכנו והאוס. בשנת 2014 החל להפיק דרך קבע ליין שבועי שנקרא "AVADON" שהיה פעיל דרך קבע עד התפרצות מגפת הקורונה בישראל ב-2020.
כיוצר מוזיקה אלקטרונית התפרסם לראשונה ב-2010 בזכות גרסאות רמיקס לתקליטן הספרדי קיקו נאברו שזכו ל-4 מיליון צפיות באתר יוטיוב. בעקבות הצלחתה של גרסת הרימיקס באירופה החל לתקלט דרך קבע במועדונים באירופה ובדגש על גרמניה, בה התגורר במהלך שנת 2017. במהלך השנים התבקש להקליט מוזיקה מקורית עבור חברות תקליטים כמו Kompakt (אנ') ו-Hotflush Recordings (אנ') ושיתף פעולה עם יוצרים כמו דיקסון (אנ'), ג'ו קלאוסל (אנ'), חיים לרוז, Stereo MC's (אנ') ואסף אמדורסקי.
ב-2015 יצא ה-EP "This Is How" בחברת התקליטים 'אובום רקורד' של ג'וש וינק. ב-2016 הוציא את הסינגל "Tehilim" וזכה לסקירה ראשונה באתר פיצ'פורק. ב-2020 הוציא לראשונה אלבום בשם "Was Here" בחברת התקליטים קומפקט.
ביוגרפיה > פרסומים ככתב ועיתונאי

ב-2011 החל בכתיבת המדור "החיים בלופ" שסיקר מוזיקה אלקטרונית עבור וואלה! NEWS. בשנת 2013 עבד בתור כתב עבור אתר Time Out תל אביב. בשנת 2014 החל לכתוב עבור "קול הקמפוס" בעיתון הארץ.
ביוגרפיה > פרסום כזמר ראפ בישראל

במקביל לעיסוק במוזיקה אלקטרונית, יותם החל לעבוד על קטעי ראפ בשנת 2015 ולאחר מכן החל לשיר גם בתור זמר היפ-הופ. בשנת 2016 הוציא לראשונה אלבום היפ-הופ באורך מלא בשם "בחורות בגילנו" המתאר את הזווית של יותם על חיי הלילה בתל אביב בהתייחסות למערכות היחסים המזדמנות והשימוש בסמים שאורח החיים התל אביבי מזמן. בהמשך הוקלטו שלושה אלבומים נוספים ונערכו מספר הופעות חיות ברחבי הארץ. ב-2017 יצא האלבום "חרדת ביצוע" בהפקת זיו מטושקה, ב-2019 יצא האלבום "כסף לתרופות" בהפקת אורי שוחט וב-2021 יצא האלבום "גוגל טרנסלייט".
חיים אישיים

בראיון בשנת 2020 חשף כי עבר אונס בגיל 10.
דיסקוגרפיה > אלבומים

Was Here, 2020
דיסקוגרפיה > אלבומים בעברית

'גוגל טרנסלייט, 2021'
'כסף לתרופות, 2019'
'חרדת ביצוע, 2017'
'בחורות בגילנו, 2016'
דיסקוגרפיה > סינגלים

It's Time EP‏, 2020
Speiche 109‏, 2019
Dead Israeli Soldiers in Goa‏, 2018
Perlude do Dybbuk‏, 2018
If You Still Want Me‏, 2017
Mabruk EP‏, 2017
Monad XXII‏, 2016
Pentimento‏, 2016
Tehillim‏, 2016
This Is How EP‏, 2015
UR Sleeping / Better Days‏, 2014
A Song For Danny‏, 2013
That's What The World Needs‏, 2012
הערות שוליים

↑  Yotam Avni, DMC World Magazine, ‏2016-06-28 (באנגלית אמריקאית)
1 2   דורון חלוץ, יותם אבני, הדי־ג'יי שרצה לשיר היפ הופ, באתר הארץ, 2 ביוני 2016
↑  Favourites: Yotam Avni, Orb Mag, ‏2019-01-04 (באנגלית אמריקאית)
↑  Kiko Navarro ft. C.B. - Soñando Contigo (Kiko Navarro Re-Work Of Yotam Avni Remix), נבדק ב-2021-09-29
↑  ליה פן, גילוי מרעיש | אשכרה רוקדים את זה, באתר הארץ, 14 במרץ 2011
↑  וואלה! תרבות | מגוון רחב של תוכני תרבות מהארץ והעולם, באתר וואלה!
↑  תומר קמרלינג, ‏מה שהאישה הזאת עשתה לי עורר בי פחד. היום זה כעס, באתר ‏מאקו‏, 7 באוקטובר 2020
משפחת קיין והאלים המצריים

| --- | --- |
 
 ספרי הסדרה
 הפירמידה האדומה כס האש צל הנחש
 מידע כללי
 מאת:  ריק ריירדן
 שפת המקור:  אנגלית
 סוגה:  פנטזיה לנוער
 הוצאה
 הוצאה:  ספרי הייפריון 
 תאריך הוצאה:  2010–2012
 הוצאה בעברית
 תאריך:  2010–2012
 תרגום:  יעל אכמון
 סדרה
 מספר ספרים:  3
 
משפחת קיין והאלים המצריים (באנגלית: The Kane Chronicles) היא טרילוגיית ספרי פנטזיה והרפתקאות לנוער מאת הסופר האמריקני ריק ריירדן. הסדרה עוסקת ברובה בסיפורי המיתולוגיה המצרית בדומה לסדרת פרסי ג'קסון והאולימפיים העוסקת במיתולוגיה היוונית.
עלילה

הסדרה מספרת על שני ילדים: קרטר קיין, ילד בן 14, ואחותו הקטנה בת ה-12, סיידי קיין. שני האחים הופרדו מאז מות אמם והם נפגשים רק פעמיים בשנה. במהלך הספרים הם נלחמים נגד הכאוס, לומדים את קסמי החרטומים (קוסמי מצרים העתיקה) ומנסים למנוע את סוף העולם. הסדרה מסופרת בתור תמליל להקלטה על ידי שני האחים, אחד אחרי השני.
עלילה > הספר הראשון: "הפירמידה האדומה"

קרטר נדד ברחבי העולם יחד עם אביו הארכאולוג, ג'וליוס קיין, ואילו סיידי, אחותו הקטנה של קרטר, גרה עם סבם וסבתם. מאז מות אימם, נפגשו קרטר ואביו עם סיידי פעמיים בשנה, אך הפעם הדבר משתנה. אביהם פוצץ את אבן רוזטה ושחרר 5 אלים מצריים מכלאם ב"דואת" (עולם הקסם המצרי).
סת, אחד האלים שהשתחרר בפיצוץ, כלא את אביהם של סיידי וקרטר בתוך סרקופג - קבר מצרי מזהב משובץ יהלומים- ונמלט יחד אתו. לאחר הפיצוץ, נהפכו קרטר וסיידי לגופים מארחים לאלים הורוס ואיסיס. הם אינם יודעים זאת, ואיימוס, דודם של קרטר וסיידי, לוקח אותם לאחוזתו בברוקלין, שם הוא מסביר להם שהאלים המצריים אכן קיימים במציאות, ושהם צאצאים לשתי משפחות חרטומים עתיקות - משפחת פאוסט מצד האם ומשפחת קיין, וכי הם החרטומים החזקים ביותר שנולדו אי פעם למשפחותיהם.
במסע ארוך ומייגע יחד עם איימוס, בבון המחמד שלהם ח'ופו, בסתת, אלת החתולים, וזיה ראשיד- חרטומה, הם מוצאים את הפירמידה האדומה בה סת משתכן כדי להחריב את העולם. קרטר וסיידי מבינים שעל מנת לעצור את סת עליהם לומר את שמו הסודי, שהוא תמצית אישיותו, וכך יוכלו לשלוט בו. במהלך מסעם הם מגיעים לנום הראשון (בית החיים) במצרים ופוגשים את הלקטור הראשי - איסקנדר, סגנו, (מישל דז'רדן) ואת זיה ראשיד. לאחר מותו של איסקנדר, הלקטור הראשי החדש הטיל על זיה להרוג את ילדי קיין. לאחר מכן הם מוצאים את בסתת, שמספרת להם שהם הגופים המארחים של הורוס ואיסיס. בסוף הספר, סיידי כמעט משמידה את סת, אבל אימה נכנסה לראשה ואמרה: ״זיכרי מי הוא האויב שלך״. לאחר מכן היא מגלה שהתגלמות הכאוס, אפופיס הנחש, השתלט על עוזרו של סת, וגרם לו לעשות מה שעשה. היא גם מחליטה לאחר מכן שסת יכול להיות בעל ברית טוב ושולחת אותו לדואת בהבטחה שאם סת יחזור מן הדואת ויקום נגד קרטר וסיידי, היא תשמיד אותו. סת נשבע, ובסוף מסעם, מתגלה לקרטר וסיידי שאביהם הפך לגוף המארח של אוסיריס - אל המתים, לתמיד, אך הוא ימשיך לתמוך בהם בכל מקום, גם אם דברים לא ישובו להיות כמו שהיו.
בספר יש אזכור לסדרת "פרסי ג'קסון"- איימוס אומר "במנהטן יש צרות אחרות, אלים אחרים.", ובנוסף האל תחות מציין את האל היווני הרמס.
עלילה > הספר השלישי והאחרון: "צל הנחש"

סיידי צריכה לבחור בין שני בחורים שהיא מחבבת - אנוביס, האל החתיך ששוקל את נשמות המתים ומורחק ממנה, או וולט, החרטום הגוסס שסוף סוף בחר אל פטרון עוד לא ידוע.
קרטר מתמודד עם זיה, בחורה שהשבתי שלה והוא התאהבו, אך רגשותיה של זיה האמיתית אינם תואמים לרגשות השבתי והיא חשה שהיא צריכה מרחק ממנו.
ועם כל זה למרות מיטב מאמציהם, קרטר וסיידי קיין לא הצליחו למנוע את עלייתו של אָפוּפִיס, נחש הכאוס.
כעת אָפוּפִיס מאיים לבלוע את השמש ולהחריב את העולם- ואם זה לא מספיק, החרטומים המורדים שבראשם קוואי ושרה יעקבי החליטו לתקוף את הנום הראשון, בעוד אמם נאבקת בכוח אפל שבולע את נשמות המתים. על האח ואחות מוטל להשמיד את אָפוּפִיס אחת ולתמיד-אבל איך יעשו זאת, כשחרטומי בית החיים מפולגים ולוחמים אלה באלה, אלי מצרים בעצמם נתונים להתקפה, ולצידם עומדים רק קומץ ילדים מתלמדים מבבית בברוקלין?
התקווה היחידה היא להפעיל לחש עתיק- מארה באמצעות צל, שעשוי להפוך את צילו של הנחש לנשק נגדו- אלא שהלחש אבד לפני עידן ועידנים. היחידי שיכול לעזור להם הוא חרטום מת שחזר כרוח רפאים;אבל האם החרטום הנקמני יוביל אותם אל צל הנחש, או אל מותם?
סיידי וקרטר משתמשים בלחש הפוך, כמין "ניסיון", ומחזירים את בס, האל הגמד החביב שאיבד חלק מנשמתו. כעת יש צורך דחוף להחזיר את פיכחונו של רע, מלך האלים הישן שהפך סנילי, לו הם זקוקים על מנת לנצח את אפופיס. בשביל זה יצטרכו את עזרתה של זיה, אהובתו של קרטר, ולהתחמק מאלת הציד שהחליטה להסתגר בבונקר מהתקפת זומבים ולסרוג שם אלפי שנים.
האם הם ינצחו את אפופיס, האל הנחש של הכאוס? האם יתאחדו עם האלים? והאם יראו את אמם שוב?
עלילה > בן סובק

ספר נוסף אשר לא נכלל בסדרה אשר מתאר הרפתקה משותפת של פרסי ג'קסון וקרטר קיין. בספר זה קרטר יוצא לבד להילחם במפלצת שמציקה לבני-אנוש ומגלה שהמפלצת היא בעצם פתסוחוס, בנו של סובק (סבכ). פתסוחוס, המתואר כתנין בגודל מפלצתי, בולע אותו. אך פרסי מציל אותו והמפלצת בורחת. קרטר בטעות מתחיל קרב בינו לבין פרסי. פרסי מצליח לפגוע בקרטר אך קרטר קושר אותו. כאשר הם נזכרים בפתסוחוס הוא כבר מגיע למקום מיושב ומתחיל לזרוע הרס. פרסי וקרטר מאחדים כוחות בניסיון להוריד את הקולר ההופך תנין רגיל למפלצת פתסוחוס. בסוף הקרב הם מצליחים להביס אותו ולהוריד ממנו את הקולר והמפלצת חוזרת לתנין התינוק שענד את הקולר. פרסי וקרטר חושדים בכך שהקולר לא נענד על ידי התנין בטעות, אלא בגלל מישהו המעוניין בפגישתם. אולי מישהו שיודע שאיחוד כזה יוביל לאסון. בשל כך פרסי וקרטר נפרדים, אך קרטר נותן לפרסי סימן קסום. הסימן מאפשר לפרסי לקרוא לקרטר בדרך קסומה בעזרת קריאה בשמו של קרטר.
בסוף הספר קרטר רומז בבירור לספר המשך וכל הספר מתרחש מנקודת מבטו. בהמשך יוצא ספר המשך הנקרא "המטה של סראפיס" שמספר על אנבת' צ'ייס (חברה של פרסי) וסיידי קיין.
עלילה > המטה של סראפיס

ספר ההמשך ל"בן סובק" אשר מתאר הרפתקה משותפת של אנבת' צ'ייס וסיידי קיין.
דמויות > חרטומים

זיה ראשיד - בת-חרטומים והמאמנת של קרטר וסיידי. מצטיינת בקסמי אש. שימשה בתור הגוף המארח של נפתיס, אך כדי להגן עליה, איסקנדר הקפיא אותה בסרקופג עשוי מים ביחד עם סמלי הפרעה והחליף אותה בשבתי. המצב הסתבך כאשר קרטר והשבתי התאהבו. אך השבתי הושמד ושלח את זיכרונותיו אל זיה שלא הזדהתה עם רגשות השבתי ושברה אל ליבו של קרטר אפילו אחרי שהציל אותה מהמגן הקסום בו הייתה כלואה. בספר השלישי היא מתאהבת בו מחדש. בסוף הספר השלישי משמשת כגוף מארח לרע, ובכך גורמת לו לחזור למצב נורמלי.
מישל דז'רדן - מורה הדרך של זיה, הלקטור הראשי לאחר איסקנדר. לאחר שהפך ללקטור הראשי, דז'ארדן התרכך והפך מחושב יותר וגם הזדקן הרבה יותר מהר. הוא הקריב את חייו כדי להביס את ולדימיר מנשיקוב ששימש כגוף מארח לאפופיס.
איסקנדר - החרטום האחרון שהיה בבית החיים לפני שהוא ירד למחתרת (כך שהוא בן כאלפיים שנים), היה הלקטור הראשי עד שמת ממחלה והוחלף בדז'ארדן.
וולט - נער בן 14 שמאוהב בסיידי. מתמחה ביצירת קמעות (סאו). וולט הוא צאצא של אח'נאתון ולכן הוא נושא את הקללה של מוות בגיל צעיר והוא גוסס. הוא מתמחה ביצירת קמעות כיוון ששימוש בקסמים רק מאיץ את השפעת הקללה. בסוף הספר השלישי משמש כגוף מארח לאנוביס, אל ההלוויות, וכך לא מת.
ג'אז - חרטומה ותלמידה של קרטר וסיידי. הייתה בקומה לכל אורך הספר השני. מתמחה בקסמי ריפוי ובחרה ללכת בדרך סח'מת.
פליקס - חרטום בן 9 ותלמיד של קרטר וסיידי. אוהב פינגווינים ומזמן אותם לכל מקום אפשרי, מה שמאוד עזר לו כנשק פסיכולוגי בקרב מול חרטומים מרושעים שחזרו מגלות באנטארקטיקה. הלך בדרך תפנות
ג’וליאן - תלמיד של קרטר וסיידי, בחר ללכת בדרך הורוס.
אליסה - תלמידה של קרטר וסיידי, בחרה ללכת בדרך גב.
ולדימיר (וולאד המתנשף) מנשיקוב - חרטום רוסי. החרטום השלישי החזק ביותר בעולם לאחר מישל דז'רדן ואיימוס קיין. שימש כגוף המארח של אפופיס עד אשר הושמד על ידי דז'ארדן שהקריב את חייו כדי לעשות זאת. שייך לשושלת כוהני אמון-רע וככל הנראה בעברו ניסה לזמן את רע בעזרת פפירוס אחד בלבד, כדי להתעלות על מעשיהם של כל הקודמים בשושלתו. המעשה גרם לפרץ אש שפצע וצילק את מנישקוב כך עיניו מתוארות כ"ביצה רכה ברוטב טבסקו" על פי סיידי. צאצא של האציל הרוסי אלכסנדר דנילוביץ מנשיקוב.
לאוניד - חרטום רוסי מסן פטבורג שמצטרף למתלמדים ב"צל הנחש".
דמויות > חיות

ח'ופו - בבון לבן וחיית המחמד של קרטר וסיידי. ח'ופו הוא חובב כדורסל (כמו כל שאר הבבונים), ח'ופו נוהג לאכול רק מאכלים שנגמרים בצליל "או", כגון בוריטו, דוריטו, פלמינגו ועוד. חוץ ממאכלים שנגמרים ב"או" הוא אוהב גם ציריוס, וחושב שלג'לי של חברת "ג'לו" יש תכונות ריפוי קסומות.
פיליפ ממקדוניה - תנין לבקן, שבתי שגר בבית החיים בברוקלין והעוזר הנאמן של איימוס קיין. צלמת שעווה.
פריק-גריפין - חיית המחמד של קרטר. נראה כמו יונק דבש ענק. היה פעם במלכודת בתוך תמונה.
דמויות > אלים

בסתת: אלת החתולים משתמשת בסכינים ככלי נשק בדומה למתנקשים מתקופת ימי הביניים. התחבאה שנים בתור חתולתה של סיידי תחת השם 'מאפין'. התלוותה אל קרטר וסיידי במהלך כל הספר הראשון והייתה בעצם המלווה המבוגרת שלהם. מתאפיינת בתכונות רבות של חתולים.
סת: אחיו של אוסיריס. אל הכאוס. השתמש באיימוס כגוף מארח. סת בעצם נוצל על ידי אפופיס שהשתמש בו למטרותיו האישיות תוך השתלטות על העוזר (הקרוי "פני אימה") שלו כדי להציע הצעות שתמרנו את סת לרצונו. לאחר מכן, סת כרת ברית עם סיידי ואף עזר להם במסע שלהם.ואז הפר את בריתם.
אוסיריס: אל המתים. בעלה של איסיס ואביו של הורוס. משתמש בג'וליוס קיין כגוף מארח, בהזמנתו של ג'וליוס.
סובק: אל התנינים, נהרות העולם נוצרים מזיעתו. הובס על ידי בסתת כשתקף את סיידי וקרטר.
אנוביס: אל טקסי המוות. מופיע לפעמים כבעל ראש תן, או תן. היה הנער הראשון שנישק את סיידי. בסוף הספר השלישי הוא השתמש בוולט כגוף מארח וכך מנע את מותו.
אפופיס: התגלמות הכאוס, בעל צורה של נחש, אויבו הגדול ביותר של אל השמש רע. השתמש בסת על מנת להשתלט על העולם. הומת בסופו של דבר על ידי קרטר וסיידי (בעזרת מארת צללים).
גב: אל האדמה. בעלה של נות, אלת השמים.
חתחור: אלת הפריון. מופיעה כדמות פרה.
נות: אלת השמיים, אשתו של גב.
נפתיס: אשת סת ואלת הנהר. השתמשה בזיה ראשיד כגוף מארח.
סח'מת: ההתגלמות של להט השמש, מכונת הרג קטלנית בדמות לביאה, פטרונית הריפוי. הובסה על ידי קרטר, סיידי וזיה (בעזרת רוטב חריף). (על ידי הבנת כוחותיה יתאפשר למצוא את הריפוי להרס.)
סרקת: אלת העקרבים. הובסה על ידי זיה (בעזרת סרטי חתחור).
רע: אל השמש, מלך האלים. התעורר משנתו הארוכה אחרי שסיידי העירה אותו. אך למרות הציפיות הגבוהות, הוא היה סנילי במיוחד והתנהג ממש כמו תינוק, עד שזיה התאחדה עמו כגוף מארח מאוחד. לבסוף נבלע על ידי אפופיס.
שסמו: אל היינות והבושם, מופיע לפעמים כבעל ראש אריה. הובס על ידי סיידי.
תחות: אל החכמה והידע. מייסד "בית החיים", אוהב מוזיקת בלוז וברביקיו.
בס: האל הגמד, אשר בא לעזור לקרטר וסיידי בבקשת בסתת. עוזר לקרטר וסיידי בהימורים מול ח'ונסו אך מאבד חלק מנשמתו. הובס על ידי ח'ונסו. לבסוף החזירה לו סיידי את החלק מנשמתו (בעזרת הפיכת הכישוף של מארת צללים). בס היה מאוהב בבסתת ולכן התעלם מתא-וורת אשר הייתה מאוהבת בו. עם זאת, כאשר נלכד והושפל ברוסיה, תא-וורת הייתה היחידה שסיכנה את עצמה כדי להציל אותו. לבסוף נישא לתא- וורת.
ח'ונסו: אל הירח. בעל יכולת שליטה על הזמן. בספר השני מציע לסיידי וקרטר משחק הימורים בטרם דלתות השער השמיני נסגרות סופית. במהלך המשחק, הוא לוקח את "הרן" מנשמתו של בס.
תא-וורת: אלת היולדות. האלה-ההיפופוטמית. מאוהבת בבס. שונאת את בסתת. היא האחות היחידה (מלבד כמה שבתים) הנמצאת ב"אחוזת השמש", בית האבות לאלים נשכחים.
שו: אל האוויר. אביה של נות.
פתח: אל האמנים. בספר עזר לסיידי ולוולט להשיג את הפפירוס השלישי.
באבי: האל-הבבון. התארח בגופו של אביה של רובי. הובס על ידי בס.
נח'בת: אלת הנשר. התארחה בגופה של אימה של רובי. הובסה על ידי בס.
חנום: האל-האיל, התגלמות רע בשקיעה.
חפרי: האל-החרפושית, התגלמות רע בבוקר.
חקת: אלת-הצפרדע. שוכנת ב"אחוזת השמש".
מחית: אלה-לביאה זוטרה, אשת אונוריס. שוכנת ב"אחוזת השמש".
חפי: אל הנילוס
נית': האלה-הציידת. חובבת סריגה
נגנג (ו)-וור:האל- האווז (פרוש שמו הוא: "המגעגע-הגדול")
הקוטע: אל משפט העובד אצל אוסיריס
ראו גם

מיתולוגיה מצרית
פרסי ג'קסון והאולימפיים
מישל טרוני

מיכאל (מישל) טַרוֹנִי (נולד ב-13 ביולי 1984) הוא שחקן, מפתח גוף, אושיית רשת ופעיל זכויות בעלי חיים ישראלי. זכה שלוש פעמים בתואר "מר ישראל" בשנים 2008, 2009 ו-2010.
ביוגרפיה

טרוני נולד וגדל בפרדס כץ. הוא קרוי על שם דודו, חלל צה"ל שנהרג במלחמת לבנון הראשונה. סבתו התנגדה לקרוא לו על שם בנה שנפל, ועל כן בתעודת הזהות שמו "מיכאל". במשך כל תקופת ילדותו ונעוריו סבל מהתעללות פיזית ונפשית מצד אביו שהתעלל בו ובאמו. בגיל 16 החל לעסוק בפיתוח גוף, והשתמש בשריריו כדי להתמודד עם אביו האלים. בעקבות עימות עם אביו, אביו עזב את הבית ואת אמו.
בגיל 24 זכה מישל לראשונה בתחרות "מר ישראל".
שירת בצה"ל כחייל לוחם בגדוד שמשון.
פעילות ברשת ובציבור

תחילת פרסומו של טרוני ברשת הייתה סרטון קומי בשם "הדרך היחידה לצאת עם חיוך על הפנים ממפגש עם פקח". ב-2017 העלה סרטון הדרכה היתולי איך להתמודד עם מחבל חמוש בסכין, שהועלה ברשתות חברתיות בעולם. ב-2017 השתתף בקמפיין למען חיילים בודדים, וכן בתשדיר של צה"ל.
לטרוני מעל 160,000 עוקבים באינסטגרם, מעל 160,000, עוקבים ביוטיוב, ומעל 150,000 עוקבים בדף הרשמי בפייסבוק, נכון ל-2020. בסרטונים שלו הוא מרבה לשתף פעולה עם היוטיוברים סמיון גרפמן ודניס צ'רקוב, בסרטונים קומיים וסרטונים שבהם הם מותחים זה את זה. טרוני השתתף עם שני חבריו גם במספר קמפיינים חברתיים, ביניהם המאבק לאי הפללה של צרכני קנאביס, וקמפיין נגד אלימות.
בינואר 2017 השניים מתחו את טרוני שידוע בחמלה שלו על בעלי חיים, והזעיקו אותו כביכול כדי לתפוס חתלתול במצוקה. הסרטון נעשה ויראלי והגיע אל אתי אלטמן, המנכ"לית לשעבר של תנו לחיות לחיות. היא פנתה לטרוני בבקשה לסייע לעמותה, ומאז טרוני משתתף בימי אימוץ של העמותה ובקמפיינים לגיוס כסף. בין היתר שהה בתוך כלוב בדיזנגוף סנטר שבתל אביב במשך 56 שעות, כחלק ממסע התרמה למען העמותה.
ב-2019 השיק תוכנית אימונים בשם shapeUP.
טרוני השתתף ב"קמפיין הסלבריטאים" של חזית לשחרור בעלי חיים, שבו אנשים מפורסמים צפו בתחקיר מבית המטבחיים בחיפה. בעקבות הצפייה בתחקיר עבר לצמחונות והשתתף בצעדה לבית מטבחיים זה שהתקיימה במרץ 2018.
באוקטובר 2020 פרסם אדם ברשת סרטון שבו הוא מכה באכזריות את כלבו. פעילי בעלי חיים הפנו את תשומת ליבה של אתי אלטמן מתנו לחיות לחיות לסרטון, והיא הזעיקה לעזרה את טרוני. התברר שהאדם גר בבת ים, ולעת ערב הגיעו לדירתו טרוני עם שניים מחבריו, איימו עליו ולקחו ממנו את הכלב. חילוץ הכלב הועבר בשידור חי ברשתות החברתיות.